Diari Oficial de la Generalitat Valenciana


Sumari del DOGV 9638, del 13-07-2023 (2023/7263)

RESOLUCIÓ de 21 de juny de 2023, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger British School of Xàtiva, de Xàtiva.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7263


Data del document
:   21-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 21 de juny de 2023, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger British School of Xàtiva, de Xàtiva. [2023/7263]  
Antecedents de fet  
Primer. Mitjançant Resolució, de 21 de febrer de 2020, de la Conselleria d'Educació, Cultura i Esport, es va autoritzar al centre docent estranger British School of Xàtiva, codi de centre 02328849, de Xàtiva, per a la impartició dels ensenyaments del sistema educatiu britànic següents:  
- Des de Pre Nursery (2 a 3 anys) fins a Year 13 (17 a 18 anys) per a un màxim de 425 alumnes espanyols i estrangers amb validesa fins a l'1 d'abril de 2023.  
Segon. En data 4 de maig de 2023, la titularitat del centre sol·licita modificació de la seua autorització, aportant certificat de l'entitat British Council, de data 12 de gener de 2023, per a la impartició dels ensenyaments del sistema educatiu britànic següents, amb una validesa fins al 28 de novembre de 2026:  
- Des de Pre Nursery (0 a 2 anys) fins a Year 13 (17 a 18 anys) per a un màxim de 425 alumnes espanyols i estrangers.  
Tercer. Juntament amb la sol·licitud de modificació de l'autorització, la titularitat del centre presenta declaració de no haver realitzat obres en el centre pel que no resulta necessari sol·licitar, de conformitat amb l'article 6 del Reial decret 806/1993, de 28 de maig, sobre règim de centres docents estrangers a Espanya, informe a la Unitat Tècnica de la Direcció Territorial d'aquesta Conselleria a València.  
Quart. La modificació sol·licitada amplia els ensenyaments en nivells no obligatoris del sistema educatiu espanyol pel que no resulta necessari sol·licitar, d'acord amb l'article 12 del Reial decret 806/1993, de 28 de maig, informe a la Inspecció d'Educació de la Direcció Territorial d'aquesta Conselleria a València.  
A aquests antecedents de fet els són aplicables els següents  
  
Fonaments de dret  
Primer. Vista la proposta del director general de Centres Docents, de conformitat amb aquesta, en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 13 d'abril de 2022, l'òrgan competent per a dictar aquesta resolució és el secretari autonòmic d'Educació i Formació Professional.  
Segon. Vist que la modificació de l'autorització sol·licitada per la titularitat del centre compleix amb els requisits establits en el Reial decret 806/1993, de 28 de maig, sobre règim de centres docents estrangers a Espanya.  
  
De conformitat amb els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'hi assenyalen:  
Codi de centre: 75367090.  
Denominació genèrica del centre: centre privat estranger.  
Denominació específica del centre: British School of Xàtiva.  
Titularitat: British School of Xàtiva, SL.  
Domicili: Ronda Nord, cantó pont Beata Agnés, s/n.  
Localitat: Xàtiva.  
Província: València.  
Ensenyaments i capacitat màxima que s'autoritza:  
- Des de PreNursery (0 a 2 anys) fins a Year 13 (17 a 18 anys) per a un màxim de 425 alumnes espanyols i estrangers.  
  
Segon  
Aquesta resolució tindrà els seus efectes acadèmics des del curs escolar 2023-2024 fins al 28 de novembre de 2026 i està condicionada a l'aportació puntual a aquesta administració, per part de la titularitat del centre, del certificat actualitzat de l'entitat British Council abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
Aquesta autorització donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 21 de juny de 2023.- El secretari autonòmic d'Educació i Formació Professional: Miguel Soler Gracia.